01/12/2021 | Administración LocalMunicipal
Carballo
Convocatoria de subvencións do Programa anual de actividades culturais 2020/2021

Por Decreto da Alcaldía do 24 de novembro de 2021 aprobáronse as bases da convocatoria de subvencións a asociacións culturais para a realización do programa anual de actividade cultural dos anos 2020 e 2021 (ata o 31 de outubro), que se publican para xeral coñecemento: BASES DA CONVOCATORIA DE SUBVENCIÓNS ÁS ASOCIACIÓNS CULTURAIS PARA A REALIZACIÓN DO PROGRAMA ANUAL DE ACTIVIDADE CULTURAL DOS ANOS 2020 E 2021 (ata o 31/10/2021) 1. OBXECTO. Estas subvencións teñen por obxecto colaborar coas asociacións culturais do municipio de Carballo na realización do programa anual de actividade cultural durante o ano 2020 e do 1 de xaneiro ata o 31 de outubro do 2021, así como contribuír ao mantemento da entidade.2. FINALIDADE. Con estas subvencións o Concello de Carballo pretende contribuír á promoción da cultura e do tecido asociativo de carácter cultural e á potenciación do seu papel no desenvolvemento cultural e na dinamización do territorio, así como favorecer o acceso á cultura dos cidadáns de Carballo promovendo a organización e realización de actividades culturais. A situación provocada pola crise socio-sanitaria da COVID-19 tivo un forte impacto para o tecido cultural. Aínda que no período que vai desde o inicio do estado de alarma ata a actualidade moitas das entidades culturais mantiveron parte da actividade, as limitacións e restriccións afectaronas fortemente, reducíndoa drasticamente ou, no mellor dos casos, desenvolvéndoa cunhas duras reducións no número de participantes. Igualmente, algúns dos proxectos ou actividades previstas e que estaban en preparación, non puideron executarse, pero as asociacións si tiveron que afrontar gastos comprometidos para a súa organización. Así mesmo, para posibilitar a continuidade da asociación e poder continuar coa actividade no futuro, continuaron asumindo moitos dos gastos de mantemento e funcionamento, á vez que se reducían os seus ingresos ordinarios, en moitos casos coa suspensión das cuotas de socios. Por eses motivos, a convocatoria contempla medidas de carácter extraordinario que teñen como finalidade axudar ás entidades sen ánimo de lucro a afrontar esta situación anómala e excepcional e atenuar a repercusión sobre o seu funcionamento e o cumprimento do seu papel na promoción cultural de Carballo. Ademais da subvención aos programas culturais, esta tamén se dirixe a outros ámbitos de actuación como o propio mantemento e xestión das asociacións e dos seus locais sociais. Con carácter excepcional o prazo de realización da actividade comprende o ano 2020 e do 1 de xaneiro atao 31 de outubro de 2021.3. SOLICITANTES. Poderán solicitar estas subvencións as entidades de natureza esencialmente cultural xuridicamente constituídas, que estean rexistradas no Concello de Carballo sempre que cumpran ademais os seguintes requisitos:  Desenvolver un programa de actividade culturaldirixido, principalmente, á veciñanza de Carballo.  Carecer de fins de lucro e que as actividades non persigan finalidade de lucro.  Que o ámbito de actuación sexa o término municipal de Carballo.  Que teñan a súa sede social no municipio e realicen asúaactividade cultural regularmente no mesmo.  Non ter pendente de xustificar ningunha subvención ou axuda económica co Concello correspondente ao exercicio anterior.  Ter un número mínimo de 25 socios/as na data de presentación da solicitude.4. ACTUACIÓNS SUBVENCIONABLES, RÉXIME E CRITERIOS DE CONCESIÓN E PRESUPOSTO.4.1.–Actuacións subvencionables. As axudas poderán destinarase á organización e realización do programa de actividade cultural, así como ao mantemento ou xestión da asociación ou dos seus locais sociais do ano 2020 e entre o 1 de xaneiro e 31 de outubro de 2021, e á realización da Cabalgata de Reis do 2020. a) Debido á crise socio-sanitaria ocasionada pola Covid-19, os gastos xerais de mantemento da asociación (seguros, alugueres de locais sociais, teléfono, internet, web, electricidade, auga, limpeza, persoal contratado para atención ao público ou xestión xeral, gastos financieiros de comisións por mantemento de contas e transferencias bancarias, etc) consideraranse subvencionables ata un importe de 500 € para o ano 2020 e outros 500 € para o período do 1 xaneiro ao 31 de outubro de 2021, independentemente da realización ou non dun programa de actividades culturais. b) Se a entidade realizou un programa de actividades culturais, o importe dos gastos subvencionables de mantemento incrementarase ata un máximo do 70% dos gastos de carácter cultural do ano 2020 e do período indicado do ano 2021 con respecto ao programa presentado a esta convocatoria. Esta valoración realizarase de xeito independente para os gastos do ano 2020 e para o 2021 (ata o 31 de outubro de 2021). De superar estes importes ou porcentaxes, na valoración da subvención terase en conta o gasto só ata o dito importe ou porcentaxe. c) De terse realizada no ano 2021 algunha Cabalgata de Reis, esta volorarase como outra actividade cultural máis. d) Se dentro do programa de actividades culturais se inclúe a edición de libros, revistas ou publicacións (exceptuando folletos ou outros materiais dirixidos unicamente a difundir as actividades), deberá acreditarse o seu carácter cultural e entregar unha copia. Se a dita publicación non estivese editada, especificaranse os obxectivos, contido, índice previstos e un borrador da mesma, se este existise. e) Os gastos en comida e bebida e gastos de carácter protocolario poderán supoñer, como máximo o 60% dos gastos de carácter cultural da asociación e se se superase esta porcentaxe, na valoración da subvención terase en conta o gasto só ata a dita porcentaxe. f) Se no programa se inclúen actividades ou accións de carácter non cultural e estas teñen un peso no mesmo que se considere significativo, estas poderán excluírse na valoración da solicitude e no presuposto. Enténdese por peso significativo con respecto ao programa global cando o número de actividades non culturais ou o presuposto adicado a estas actividades ou accións non culturais é superior ao 40% do total de participantes no programa xeral. g) Exclúense desta convocatoria a realización de inversións e obras de inversión ou infraestrutura, as festas populares e as viaxes de carácter non cultural. h) Non se poderán incluír actividades xa financiadas polo Concello de Carballo.4.2.–Réxime de concesión. A concesión das subvencións realizarase en réxime de concorrencia competitiva, segundo os criterios de valoración que se indican a continuación. O importe da subvención estará determinado pola suma dun importe mínimo (base), máis unha porcentaxe sobre o presuposto de gastos da entidade. As bases mínimas graduaranse en varios niveis en función da puntuación obtida pola solicitude no Criterio de valoración a) das bases, “Importancia e interese cultural do programa cultural de actividades e dos gastos realizados en mantemento ou xestión da asociación ou dos seus locais sociais”. A porcentaxe sobre o presuposto de gastos da entidade virá determinada pola puntuación total obtida, segundo os seguintes intervalos: Independentemente da realización ou non dun programa de actividades culturais, os gastos de mantemento e/ou xestión da asociación ou dos seus locais sociais serán subvencionados ata o 80% dos gastos cun importe máximo de 400 € para o ano 2020 e outros 400 € para o período do 1 xaneiro ao 31 de outubro de 2021. A organización e realización da Cabalgata de Reis do ano 2020 está subvencionada con 350 €, sempre e cando os gastos totais da actividade asumidos pola entidade solicitante superen este importe. Cada Cabalgata só pode recibir unha subvención.4.3.–Criterios de valoración do programa de actividadecultural. Para a valoración do programa de actividades culturais presentado teranse en conta os seguintes aspectos que se ponderarán segundo as puntuacións que se indican: – Importancia e interese cultural do programa cultural de actividades e dos gastos realizados en mantemento ou xestión da asociación ou dos seus locais sociais correspondentes aos anos 2020 e 2021: máximo 40 puntos. – Valoración económica do programa cultural e dos gastos de mantemento ou de xestión da asociación ou dos seus locais sociais, tendo en conta o plan de financiamento, e as axudas económicas que se reciben doutros organismos públicos. Valorarase positivamente a menor porcentaxe de subvención solicitada ao Concello en relación ao presuposto de gastos do programa. Así mesmo, terase en conta a eficiencia do gasto e a correspondencia entre a relevancia do gasto e a súa importancia para a execución da actividade, e a xustificación íntegra da subvención do exercicio anterior: máximo 20 puntos. – Número de socios da entidade e número de beneficiarios do programa cultural e proxección social do mesmo: máximo 20 puntos. – Ámbito territorial e social do proxecto, tendo en conta actuacións de interese global para o municipio e a intervención en áreas con necesidades especiais como a zona rural: máximo 15 puntos. – Consideración das actividades culturais realizadas durante os tres últimos anos, cooperación entre entidades coa vontade de optimizar esforzos e recursos, estímulo da participación e emprego da lingua galega na realización das actividades para as que se solicita a subvención: máximo 5 puntos.4.4.–Importe da subvención e presuposto. O importe mínimo da subvención será de 200 € e o máximo de 4000 €, máis o importe correspondente aos gastos da realización da Cabalgata de Reis, se é o caso. Se o importe solicitado para a financiación dos gastos de mantemento e para a realización do programa anual de actividade cultural ou o que lle correspondería aplicando o réxime de concesión é inferior a 200 € non se concederá a subvención, e tampouco se concederá se o presuposto de gastos da entidade non acada os 250 €. O importe da solicitude de subvención non poderá ser superior ao 80% do presuposto de gastos do programa para o que se solicita a axuda, excluíndo os gastos correspondentes á Cabalgata de Reis. Para a concesión destas axudas destinarase un presuposto de 35.000 €. 5. SOLICITUDE E DOCUMENTACIÓN. As entidades que soliciten subvención deberán presentar as súas solicitudes na sede electrónica do Concello de Carballo no prazo de 10 días dende o día seguinte da publicación do extracto da convocatoria no BOP, a través da Base de Datos Nacional de Subvencións. As solicitudes presentaranse no modelo que a tal fin preparará o Concello de Carballo e no que deberá constar: a) Nome, enderezo postal e electrónico, teléfono e CIF da asociación solicitante. b) Nome e apelidos do representante da asociación, CIF, teléfono de contacto e enderezo a efectos de notificación electrónica. c) Memoria do programa de actividade cultural realizada nos anos 2020 e 2021(ata o 31 de outubro), especificados para cada anualidade, na que se incluirá se a asociación dispón ou non de local social, especificando horarios e uso do mesmo, obxectivos do programa cultural, ámbito de actuación, nome de cada actividade, data e lugar de celebración, breve descrición da actividade, obxectivos e fins concretos aos que se destinarán as axudas, programa, destinatarios, número de participantes e resultados obtidos, responsable da actividade e outras entidades que colaboran, duración da actividade, resumo do presuposto de gastos e ingresos da actividade, especificando os gastos de mantemento e xestión da entidade e do local social e outras cuestións que se consideren de interese, como a posible repercusión da crise sanitaria na suspensión de actividades que conlevaran gastos de preparación previos. No caso de que unha actividade estea organizada en colaboración con outra entidade, deberase indicar o grado de responsabilidade de cada parte. Indicarase se a entidade organizou e realizou a Cabalgata de Reis no 2020. Neste caso, especificarase os mesmos datos que se indican para o programa xeral, en especial desglose do presuposto de gastos e ingresos, conforme ao modelo que proporcionará o Concello. d) Breve memoria da traxectoria da asociación e actividaderealizadas en anos anteriores. e) Presuposto total e desglosado gastos e ingresos da asociación nos anos 2020 e 2021(ata o 31 de outubro), especificados para cada anualidade, correspondente ao programa cultural da mesma (excluíndo os da Cabalgata de Reis) e aos gastos realizados en mantemento ou xestión da asociación e dos seus locais sociais. f) Número de socios e importe anual da cota e particulariedades dos anos 2020 e 2021, se as houbera. g) Lugar, data e sinatura da persoa solicitante. h) Declaración xurada detallada axudas ou subvencións solicitadas ou concedidas para a mesma finalidade indicando o seu importe e procedencia, ou declaración de no ter outras axudas públicas ou privadas para o mesmo obxecto. i) Declaración xurada conforme se está ao corrente das obrigas tributarias coa Seguridade Social, coa Axencia Tributaria e co Concello de Carballo. j) Certificación da conta bancaria a nome da asociación (non será necesario achegar este documento se xa foi presentado anteriormente e non sufriu variación). 6. RESOLUCIÓN.6.1.–As solicitudes presentadas serán valoradas de acordo cos criterios de outorgamento especificados nestas bases. A concesión das subvencións realizarase, mediante un réxime de concorrencia competitiva, e resolverá a Xunta de Goberno Local, logo da proposta motivada da Comisión avaliadora correspondente. A Comisión avaliadora estará formada por: Presidente: Concelleiro delegado de Cultura ou persoa en quen delegue Vogais: Dous Concelleiros da Corporación Municipal. Na comisión actuará como secretario/a, sen voto, un/unha funcionario/a da unidade administrativa á que lle corresponda a súa tramitación.6.2.–A relación de subvencións co acordo de concesión e denegación das subvencións farase pública no taboleiro de anuncios e na páxina web do Concello Carballo (www.carballo. gal) e será notificada a todos os solicitantes no prazo de 10 días desde a data da resolución.6.3.–As subvencións son compatibles con outras concedidas por outras administracións ou entes públicos ou privados. Non obstante, a suma do importe das axudas recibidas e dos ingresos obtidos non poderá superar o custo total do programa a desenvolver.7. REFORMULACIÓN DAS SOLICITUDES. Se o importe da subvención concedida é inferior ao solicitado, de acordo co establecido na Lei Xeral de Subvencións e no seu regulamento, as subvencións reformularanse de forma automática, entendéndose deste xeito, que o beneficiario estará comprometido a realizar a actividade subvencionada cun presuposto total que poderá ser reducido na mesma porcentaxe na que se diminuíu o importe da subvención concedida.8. OBRIGAS DOS PERCEPTORES. As entidades perceptoras das subvencións estarán obrigadas a: – Organizar e realizar a actividade para a que foi concedida a subvención dentro do prazo previsto. No caso de producirse calquera alteración relevante no presuposto ou no proxecto da actividade deberá comunicarllo ao Concello, que deberá autorizar o cambio. – Facer constar nos materiais de difusión e publicidade do programa subvencionado a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores, excepto no suposto de que algunha das actividades rematase antes da presentación da solicitude. – No caso de que se realice, o material gráfico correspondente á publicidade da actividade (carteis, revistas.) estará redactado en galego. – No caso de que a actividade se realice na vía pública ou ao aire libre, dispoñer dun seguro de responsabilidade civil que cubra esta actividade. – Colaborar no seguimento ou solicitude de información que realice o Concello. – Comunicar calquera outra subvención que soliciten ou que se lles conceda para a mesma finalidade. – Estar ao corrente nas súas obrigas co Concello de Carballo, a Seguridade Social e a Axencia Tributaria. – Someterse ás actuacións de comprobación do Concello e ás de control financieiro que corresponde á Intervención Municipal, así como facilitar toda a información que lle sexa requirida pola Intervención Xeral da Comunidade Autónoma, polo Tribunal de Contas e polo Consello de Contas no exercicio das súas funcións de fiscalización e control do destino das subvencións. – Xustificar a actividade subvencionada nos prazos e condicións que se sinalan. – Asumir todas as responsabilidades legais e civís das actividades que realizan.9. PRAZOS DE XUSTIFICACIÓN E DOCUMENTACIÓN XUSTIFICATIVA DA ACTIVIDADE.9.1.–Prazo de xustificación. As entidades perceptoras das subvencións deberán presentar no prazo que se determine no acordo de concesión das subvencións a xustificación da subvención. Finalizado o prazo sen que as entidades presentasen a documentación xustificativa do cumprimento do obxecto da subvención, o Servizo de Cultura requiriralle para que no prazo improrrogable de dez días, presente a xustificación correspondente. A falta de xustificación da subvención neste prazo excepcional comportará a perda da subvención e demais responsabilidades previstas na Lei Xeral de Subvencións.9.2.–Documentación xustificativa. – Declaración da realización do programa de actividade obxecto da subvención e memoria do programa da actividade cultural e de mantemento e xestión da entidade e do local social realizada nos anos 2020 e 2021 (ata o 31 de outubro), especificados para cada anualidade, e dos resultados obtidos, conforme ao modelo que proporcionará o Concello. – Documentos escaneados ou fotocopiados en tamaña A4, que demostren a realización das actividades subvencionadas, como noticias de prensa, fotografías, tríptico ou cartel,. e materiais de difusión e publicidade nos que conste a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores. No caso de que non fora posible aportar estes documentos explicarase o motivo. – Declaración detallada e clasificada dos gastos e ingresos correspondentes á actividade subvencionada realizada pola entidade, asinada polo/a secretario/a e presidente/a, segundo os conceptos que figuran na solicitude e indicación das desviacións respecto ao orzamento presentado. – Conta xustificativa simplificada: Declaración detallada e clasificada de todos os gastos correspondentes á actividade subvencionada realizada pola entidade, con indicación do concepto de gasto e concepto do orzamento ao que corresponden, acreedor, tipo de documento, importe e data de emisión, asinada polo/a secretario/a da entidade, co visto e prace do seu presidente/a. As facturas deben de corresponder a gastos que se consideran subvencionables conforme figura especificado na Base 9.3. deberán estar datadas no exercicio económico para o que se concedera a subvención. No caso de presentación de gastos por un importe inferior ao da subvención, aboarase só o importe presentado Comprobación das contas xustificativas: No cumprimento do disposto no artigo 75.3 do RD 887/2006 polo que se aproba o Regulamento da Lei 38/2003, Xeral de Subvencións, comprobarase a documentación relativa aos xustificantes de gasto, forma de pago dos mesmos, e toda aquela documentación que se estime oportuna ao fin de permitir obter evidencia razonable sobre a axeitada aplicación da subvención, que resulten da aplicación da seguinte técnica de mostraxe: Efectuarase un sorteo entre todas as subvencións outorgadas, seleccionando un 20% das solicitudes de cada modalidade de subvencións – Declaración detallada das subvencións ou axudas obtidas doutras administración públicas ou entidades privadas para o mesmo obxecto indicando o seu importe e procedencia ou declaración de non ter outras axudas públicas ou privadas para o mesmo obxecto. Declaración xurada conforme se está ao corrente das obrigas tributarias coa Seguridade Social. Se a contía da subvención superase os 3000€ os beneficiarios deberán entregar certificación da Seguridade Social acreditando estar ao corrente das obrigas tributarias. – O Concello de Carballo achegará de oficio as certificacións que acrediten que a entidade solicitante está ao corrente das súas obrigas tributarias co Concello de Carballo. – O Concello de Carballo fará unha consulta electrónica automatizada para comprobar que as entidades solicitantes están ao corrente das obrigas tributarias coa Axencia Estatal de Administración Tributaria. No caso de que as persoas interesadas se opoñan a esta consulta, deberán de indícalo no impreso correspondente e achegar o devandito documento.9.3.–Gastos subvencionables. Considéranse gastos subvencionables, aqueles que de maneira indubitada respondan á natureza da actividade subvencionada e resulten estritamente necesarios e se realicen no prazo establecido. Igualmente, consideranse gastos subvencionables aqueles nos que se incorrese para preparación da actividade que, como consecuencia da declaración do estado de alarma e posteriores restricións no desenvolvemento de actividades, foran cancelados sen a posibilidade de pospoñelos ou reprogramalos. Serán subvencionables gastos xerais de mantemento da asociación como seguros, alugueres de locais sociais, teléfono, internet, web, electricidade, auga, limpeza, persoal contratado para atención ao público ou xestión xeral, gastos financieiros de comisións por mantemento de contas e transferencias bancarias, etc, ata un importe de 500 € para o ano 2020 e outros 500 € para 2021 (ata o 31 de outubro), independentemente da realización ou non dun programa de actividades culturais. Se a entidade realizou un programa de actividades culturais, o importe dos gastos subvencionables de mantemento incrementarase ata un máximo do 70% dos gastos de carácter cultural dos anos 2020 e 2021(ata o 31 de outubro) do programa presentado a esta convocatoria Os gastos de comida e bebida e atencións protocolarias serán subvencionables ata un importe máximo total do 60% dos gastos de carácter cultural da asociación, á excepción da xustificación da Cabalgata de Reis, que se exime desta limitación. Non serán subvencionables os gastos de inversións e obras de inversión ou infraestrutura, nin os de festas populares e viaxes de carácter non cultural.10. PAGAMENTO DA SUBVENCIÓN. Vista a documentación xustificativa presentada, logo do informe-proposta do Servizo de Cultura e da fiscalización e conformidade da intervención municipal, o órgano competente valorará se se cumpriu a finalidade básica obxecto da subvención e, neste caso, aprobará as xustificacións presentadas e, previa fiscalización da intervención municipal, ordenará o pagamento. O abono da subvención levarase a cabo mediante transferencia bancaria, nun pago único.11. REVISIÓN, ANULACIÓN, RESPONSABILIDADES E RÉXIME DE SANCIÓNS.11.1.–O Concello de Carballo reserva para si o dereito a orientar tecnicamente as actividades, a comprobar os datos económicos e a inversión da cantidade económica outorgada así como a efectiva realización delas, e a estender e dar a coñecer publicamente as actividades subvencionadas.11.2.–En caso de incumprimento das obrigas por parte dos perceptores, o Concello procederá á anulación total ou parcial da subvención.12. OUTRAS DISPOSICIÓNS.12.1.–O Concello quedará exento de calquera responsabilidade civil, mercantil, laboral ou de calquera outra derivada das actuacións ás que estean obrigadas as persoas ou entidades destinatarias das subvencións outorgadas.12.2.–A presentación de solicitudes para esta convocatoria implicará a autorización ao Concello de Carballo para facer as consultas a outras administracións que considere oportunas para solicitar información.12.3.–De acordo co establecido pola normativa vixente en materia de protección de datos, o responsable de tratamento dos datos persoais é Concello de Carballo, con enderezo en Praza do Concello, s/n, 15100 - Carballo (A Coruña); lopd@carballo. gal. O delegado de Protección de Datos do Concello de Carballo é Servizos de Adaptación Continua en Protección de Datos RB, S. L. có que poderá contactar en lopd@carballo. gal. Os datos serán utilizados para prestar o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Pode exercerse o dereito a acceder, rectificar ou suprimir os datos erróneos, solicitar a limitación do tratamento dos datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, Concello de Carballo dispón de formularios específicos para facilitarlle o exercicio destes dereitos, mediante unha solicitude propia ou solicitar os nosos formularios, sempre acompañados dunha copia do seu DNI para acreditar a identidade. Pódese consultar a información adicional e detallada sobre Protección de Datos solicitándoa por correo electrónico: lopd@carballo. gal. O Concello de Carballo subministrará os datos relativos ás subvencións concedidas ao Rexistro Público de Subvencións de Galicia e á Base de Datos Nacional de Subvencións.13. FIN DA VÍA ADMINISTRATIVA. O acto de resolución da subvención esgota a vía administrativa. De acordo co que dispón o artigo 123 da Lei 39/2015, do 1 de outubro, poderá interpoñerse recurso potestativo de reposición ante o alcalde deste Concello, no termo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso-Administrativo de A Coruña.14. NORMATIVA APLICABLE. Para todo aquelo no previsto expresamente nas presentes bases aplicarase: a) Lei 38/2003, do 17 de novembro, Xeral de Subvencións. b) R. D. 887/2006 polo que se aproba o Regulamento de desenvolvemento da Lei 38/2003, do 17 de novembro, xeral de subvencións. c) Lei 9/2007, do 13 de xuño, de Subvencións de Galicia. d) Ordenanza Xeral de Subvencións do Concello de Carballo 15. INCORPORACIÓN Ó REXISTRO PÚBLICO DE SUBVENCIÓNS E PUBLICACIÓN DA SUBVENCIÓN CONCEDIDA. No cumprimento do disposto no artigo 18.2 da Ley 38/2003, Xeral de Subvencións, e demais normativa de desenvolvemento, o Concello de Carballo remitirá a Base de Datos Nacional de Subvenciones información sobre a concesión das subvencións. Carballo, 24 de novembro de 2021. O alcalde Evencio Ferrero Rodríguez